Eperastos z Élidy

Eperastos (Eperastos) bol víťaz v behu ťažkoodencov na olympijských hrách v roku 292 pred Kr.Università cattolica del Sacro Cuore, Contributi dell'Istituto di storia antica, str.37

Eperastos, syn Theogona z Élidy, zvíťazil na 122. olympijských hrách v roku 292 pred Kr. v behu ťažkoodencov (hoplitodromos), v súťažnej disciplíne, ktorú v Olympii zaradili do programu hier v roku 520 pred Kr.Eusebios, Kronika 2,193. Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.

Staroveký autor Pausanias zaznamenal, že v olympijskej Altide stála aj socha Eperasta. Nápis na jej podstavci, okrem uvedenia jeho víťazstva na olympijských hrách hlásal, že Eperastos z rodu Klytiovcov bol tiež veštec: „Z rodiny Klytiovcov ja pochádzam, svätých tých veštcov z Melampodovej krvi, sám tiež veštcom som bol."Pausanias, Periégésis tés Hellados, 6,17,5.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu ťažkoodencov
Kategória:Starovekí športovci z Élidy